Diari Oficial de la Generalitat Valenciana


Sumari del DOGV 5108, del 06-10-2005 (2005/10782)

ORDRE de 14 de setembre de 2005, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar la concessió d'ajudes i subvencions previstes per a diversos programes de foment de l'ocupació de persones amb discapacitat en l'exercici 2005, i s'estableixen nous terminis de presentació de sol·licituds de l'ajudes per al manteniment de llocs de treball i per a l'ocupació amb suport en centres especials d'ocupació, regulades per l'Ordre de 30 de desembre de 2004, de la Conselleria d'Economia, Hisenda i Ocupació, per la qual es convoca i regula la concessió d'ajudes i subvencions públiques destinades al foment d'ocupació de persones amb discapacitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5108

Data del DOGV
:   06-10-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/10183


Data del document
:   14-09-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * administració local
    * desenvolupament rural
    * dona
    * empresa privada
    * petita empresa
    * guarda de xiquets
    * ocupador
    * suport econòmic
    * administració regional
    * universitat
    * jove
    * inserció professional
    * discapacitat
    * lluita contra l'atur
    * iniciativa local d'ocupació
    * professió independent
    * ordenació de l'horari de treball
    * ajuda a l'ocupació
    * creació d'ocupació
    * administració central
    * empresa individual
    * manteniment de l'ocupació
    * societat sense fins de lucre
    * jornada de treball
    * ajuda pública

ORDRE de 14 de setembre de 2005, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar la concessió d'ajudes i subvencions previstes per a diversos programes de foment de l'ocupació de persones amb discapacitat en l'exercici 2005, i s'estableixen nous terminis de presentació de sol·licituds de l'ajudes per al manteniment de llocs de treball i per a l'ocupació amb suport en centres especials d'ocupació, regulades per l'Ordre de 30 de desembre de 2004, de la Conselleria d'Economia, Hisenda i Ocupació, per la qual es convoca i regula la concessió d'ajudes i subvencions públiques destinades al foment d'ocupació de persones amb discapacitat. [2005/X10978]
  
Mitjançant l'Ordre de 25 d'abril de 2005, de la Conselleria d'Economia, Hisenda i Ocupació, es va publicar l'import global màxim destinat a finançar la concessió de subvencions de diversos programes de foment d'ocupació convocada per la Conselleria d'Economia, Hisenda i Ocupació, per a l'any 2005. Entre aquests programes s'hi troben els destinats a ajudar al manteniment de llocs de treball i a l'ocupació amb suport en centres especials d'ocupació.
  
Atés que aquestos programes tenen un marcat caràcter social, i la favorable acollida que ha tingut la convocatòria, així com la disponibilitat pressupostària que possibilita l'increment de la dotació inicial, de conformitat amb l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.
  
En virtut d'això, fent ús de les facultats conferides per la Llei 5/1983, de 30 de desembre, de Govern Valencià, i d'acord amb el que estableix el Decret 112/2003, d'11 de juliol, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article 1
  
Incrementar la dotació publicada mitjançant l'Ordre de 25 d'abril de 2005, de la Conselleria d'Economia, Hisenda i Ocupació, destinada a finançar la concessió de subvencions previstes per a diversos programes de foment de l'ocupació de persones amb discapacitat per a l'exercici 2005, regulada concretament mitjançant l'Ordre de 30 de desembre de 2004, d'acord amb el detall de línies i d'imports que s'indica tot seguit:
  
a) L'increment en les ajudes per al manteniment de llocs de treball, establida en el capítol II del títol II de l'Ordre de 30 de desembre de 2004, per un import de 54.000,00 €, es finançaran a càrrec del capítol IV, codi línia T2240000.
  
b) L'increment en les ajudes a l'ocupació amb suport en centres especials d'ocupació, establida en el capítol III del títol II de l'esmentada Ordre, per un import de 360.000,00 €, dels quals 252.000,00 € estan finançats pel Fons Social Europeu, es finançaran a càrrec del capítol IV, codi línia T2240000, sent l'import global màxim per a l'esmentada ajuda 2.260.000,00 €, dels quals 252.000,00 € estan finançats pel Fons Social Europeu i la resta mitjançant fons de la Generalitat Valenciana.
  
Article 2
  
S'obri un nou termini de 10 dies hàbils per a la presentació de sol·licituds de l'ajuda prevista per al manteniment de llocs de treball, establida en el capítol II del títol II de l'Ordre de 30 de desembre de 2004, per la qual es convoca i regula la concessió de les ajudes i subvencions públiques destinades al foment d'ocupació de persones amb discapacitat per a l'exercici 2005, que s'iniciarà l'endemà de la publicació d'aquesta ordre en el Diari Oficial de la Generalitat Valenciana.
  
En aquest sentit, caldrà adjuntar a les noves sol·licituds els justificants dels costos salarials corresponents als terminis de presentació ja vençuts de conformitat amb el que estableix l'article 25 de l'Ordre esmentada de 30 de desembre de 2004.
  
Article 3
  
S'obri un nou termini de 10 dies hàbils per a la presentació de sol·licituds de les ajudes a l'ocupació amb suport en centres especials d'ocupació, establida en el capítol III del títol II de l'Ordre de 30 de desembre de 2004, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment d'ocupació de persones amb discapacitat per a l'exercici 2005, que s'iniciarà l'endemà de la publicació d'aquesta ordre en el Diari Oficial de la Generalitat Valenciana.
  
DISPOSICIONS FINALS
  
Primera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que esgota la via administrativa, els interessats podran interposar-hi un recurs contenciós administratiu en el termini de dos mesos a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa o, potestativament, un recurs de reposició davant l'òrgan que ha dictat la present disposició en el termini d'un mes a comptar des de l'endemà de la publicació, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener. I això sense perjuí de la possibilitat que els interessats puguen exercitar-ne, si és el cas, qualsevol altre que consideren procedent.
  
En el cas d'entitats locals, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la publicació, llevat que haguera existit el requeriment a què fa referència l'article 44 de la mencionada llei, i en aquest cas l'esmentat termini comptarà des de l'endemà d'aquell en què es reba la comunicació de l'acord exprés o s'entenga presumptament rebutjat.
  
València, 14 de setembre de 2005
  
El conseller d'Economia, Hisenda i Ocupació,
  
GERARDO CAMPS DEVESA